Buzurgmeĥr Jorov

Buzurgmeĥr Jorov (taĝike Бузургмеҳр Ёров) estas homrajta aktivulo kaj advokato en Taĝikio. En 2019 la ĉeĥia homrajta organizaĵo Člověk v tísni ("homo en bezono") honorigis lin per la premion Homo Homini, aljuĝata al homoj, kiuj defendas demokration kaj homajn rajtojn en ekzempla maniero. 

Buzurgmeĥr Jorov estas membro de la opozicia Socialdemokrata Partio de Taĝikio. Dum la 2000-aj jaroj, funkciante kiel la kapo de la laŭleĝa firmao Sipar, Jorov estis implikita en kelkaj altprofilaj juraj kazoj, reprezentante individuojn procesigitajn fare de la registaro de Taĝikio rilate akuzopunktojn politike motivitajn. En 2011, li reprezentis elstaran religieman figuron kaj iaman senatanon Hoĝi Akbar Turaĝonzoda kiam ĉi-lasta jurpersekutis la estron de la ŝtatsubtena Konsilio de islamaj akademiuloj Ulems pro kalumnio. La kazo okazis meze de registar-gvidita fortago kontraŭ la fratoj Turaĝonzoda kiuj ofte kritikis la ŝtatan politikon pri religio En 2013, Jorov reprezentis Muhiddin Kabiri, la gvidanton de la Islama Reviviĝo-Partio kaj membro de la parlamento de la lando kiu estis jurpersekutita fare de la Duŝanbea urbestra oficejo por kritikado de la praktiko de masiva tranĉado de arboj en la ĉefurbo. En 2014, Jorov reprezentis Faĥriddin Zokirov, alian taĝikan advokaton kiu estis arestita pro falsaj akuzoj, ŝajne kiel reprezalio por reprezentado de Zaid Saidov, komercisto kaj politikisto. Li ankaŭ ofertis reprezenti Aleksandr Sodikov, studenton el Kanado kiu estis arestita fare de la aŭtoritatoj kaj akuzita je spionado kaj ŝtatperfido farante esploradon en Taĝikio en junio 2014. La familio de la studento malakceptis la oferton, timante ke la ligiĝo de la advokato kun opozicia partio povus politikigi la kazon.

Kategorio:Taĝikoj